En 20 årig, der er sigtet for medvirken til et drabet på den 21-årige William Lennon Davis i Jomfru Ane Gade i april, har fået forlænget sin varetægtsfængsling. Den sigtede blev anholdt for fire uger siden under en større politiaktion på Nørrebro i København. Og i dag besluttede byretten i Aalborg at forlænge varetægtsfængslingen med yderligere fire uger frem til 27. juli, fortæller DR Nordjylland. Den 20 årige nægter sig skyldig i medvirken til drabet i Jomfru Ane Gade. Han valgte dog i dag at acceptere, at han foreløbig skal sidde yderligere fire uger i fængsel, oplyser vicekriminalkommissær Ole Jensen fra Aalborg Politi, der ikke vil kommentere på, hvordan det går med efterforskningen i sagen.

Referat:
Nægter stadig medvirken i drabet i Jomfru Ane Gade